3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 647 της 30 Αυγ./5 Σεπτ. 1978 (ΦΕΚ Α΄ 141) Περί επεκτάσεως της παρεχομένης υπό του ΤΣΑΥ υγειονομικής περιθάλψεως. Έχοντες υπ’ όψει: 1.Τας διατάξεις: α)Του άρθρ. 5 του Ν.Δ. 3348/55 «περί τροποποιήσεως και συμπληρώσεως της περί ΤΣΑΥ νομοθεσίας». β)Της αποφάσεως αριθ.Δ. 3676/932/78 «περί αναθέσεως αρμοδιοτήτων εις τους Υφυπουργούς Οικονομικών». 2.Την πρότασιν ως και την σύμφωνον γνώμην του Διοικητικού Συμβουλίου του Ταμείου Συντάξεως και Αυτασφαλίσεως Υγειονομικών διατυπωθείσαν κατά τας συνεδριάσεις αυτού της 9 Μαΐου και 6 Ιουν. 1978. 3.Την γνώμην του παρά τω Υπουργείω Κοινωνικών Υπηρεσιών λειτουργούντος Συμβουλίου Κοινωνικής Ασφαλείας, διατυπωθείσαν κατά την υπ’ αριθ. 30/17.5.1978 συνεδρίασιν αυτού. 4.Την υπ’ αριθμ. 746/1978 γνωμοδότησιν του Συμβουλίου της Επικρατείας, προτάσει των επί του Συντονισμού Υπηρεσιών Υπουργών ως και του Υφυπουργού Οικονομικών αποφασίζομεν: Άρθρ.1.–1.Από της ενάρξεως της ισχύος του παρόντος επεκτείνεται η δια του υπ’ αριθ. 443/1964 Β.Δ/τος, «περί αντικαταστάσεως του από 193/14.4.1956 Β.Δ/τος «περί του τρόπου οργανώσεως και παροχής ιατροφαρμακευτικής και νοσοκομειακής περιθάλψεως εις τους μετόχους του ΤΣΑΥ κλπ., παρεχομένη νοσοκομειακή περίθαλψις και εις: α)Νοσηλείαν εις το εξωτερικόν. β)Εξωνοσοκομειακήν περίθαλψιν ήτοι ιατρικήν, οδοντιατρικήν και φαρμακευτικήν τοιαύτην, παρακλινικάς εξετάσεις, ειδικάς θεραπείας και προθέσεις. 2.Των κατά την προηγουμένην παράγραφον παροχών δικαιούνται οι υπαγόμενοι εις την ασφάλισιν του Κλάδου Ιατροφαρμακευτικής και Νοσοκομειακής περιθάλψεως του ΤΣΑΥ συνταξιούχοι και τα μέλη οικογενειών αυτών ως ταύτα ορίζονται υπό της παρ. 3 του άρθρ. 2 του Β.Δ. 443/64. Σελ. 724,02(β) Τεύχος 1132–Σελ. 48 Άρθρ.2.–Η χορήγησις της, κατά το εδάφ. α΄ της παρ. 1 του προηγουμένου άρθρου, νοσηλείας εις το εξωτερικόν διέπεται υπό των διατάξεων του άρθρ. 6, εξαιρέσει του εδαφ. γ΄ της παρ. 1 αυτού, του υπ’ αριθ. 665/1962 Β.Δ/τος, «περί της υγειονομικής περιθάλψεως των τακτικών δημοσίων πολιτικών υπαλλήλων, των πολιτικών και στρατιωτικών συνταξιούχων, των μελών των οικογενειών αυτών κλπ.», της δε κατά το εδάφ. β΄ της παρ. 1, του αυτού ως άνω άρθρου εξωνοσοκομειακής περιθάλψεως υπό των διατάξεων των άρθρ. 7, 10, 14, 15, 16 και 17 του αυτού ως άνω υπ’ αριθ. 665/1962 Β.Δ/τος αναλόγως εφαρμοζομένων, ως αύται εκάστοτε ισχύουν και ενεργείται υπό των εν αυταίς αναφερομένων προσώπων ή οργάνων, της σχετικής δαπάνης βαρυνούσης τον Κλάδον Ιατροφαρμακευτικής και Νοσοκομειακής Περιθάλψεως του ΤΣΑΥ . Άρθρ.3.–Η προβλεπομένη υπό του εδαφ. γ΄ της παρ. 1, του άρθρ. 6, του υπ’ αριθ. 443/1964 Β.Δ/τος κράτησις, αυξάνεται από 2% εις 4%. Άρθρ.4.–Αι διατάξεις του Β.Δ.443/1964, αι τοιαύται της υπ’ αριθ. Ε4δ/11424/οικ./30.7.64 αποφάσεως του Υφυπουργού Κοινωνικής Προνοίας «περί καθορισμού της συμμετοχής των ησφαλισμένων του Ταμείου Συντάξεως και Αυτασφαλίσεως Υγειονομικών εις τας δαπάνας της υπ’ αυτού παρεχομένης Νοσοκομειακής Περιθάλψεως» (ΦΕΚ 309/4.8.1964, τεύχος Β΄) ως ετροποποιήθησαν και συνεπληρώθησαν μεταγενεστέρως (Π.Δ. 631/1976) «περί αντικαταστάσεως του άρθρ. 5 του υπ’ αριθ. 443/1964 Β.Δ/τος κλπ.» (ΦΕΚ 233/76 τ.Α΄), και απόφασις Υπουργού Κοινωνικών Υπηρεσιών αριθ. Φ. 410/1577/16.11.1977 (ΦΕΚ 1258/26.11.77 τ.Β΄), ως και αι διατάξεις του παρόντος ισχύουν και επί των λαμβανόντων μηνιαίον βοήθημα εκ του ΤΣΑΥ δυνάμει των διατάξεων των άρθρ. 66 και 67 του Κ.Ν. 5945/1934, «περί Ταμείου Συντάξεως και Αυτασφαλίσεως Υγειονομικών» (ΦΕΚ 113/34, τ.Α΄), ως ετροποποιήθησαν υπό του άρθρ. 5 της υπ’ αριθ. 39900/1938 αποφάσεως του Υφυπουργού Εργασίας, «περί τροποποιήσεως καταστατικών διατάξεων του ΤΣΑΥ» (ΦΕΚ 197/1938 τ.Β΄). Άρθρ.5.–Η ισχύς του παρόντος άρχεται την πρώτην του επομένου μηνός μετά πάροδον εξαμήνου από της δημοσιεύσεως του παρόντος. Εις τον επί των Κοινωνικών Υπηρεσιών Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. 34.Η.γ.3 Ιατροφαρμακευτική Περίθαλψη 